Josip Manolić - Wikipedija

# Josip Manolić

### Izvor: Wikipedija

Josip Manolić

Josip Manolić (Kalinovica kraj Đurđevca, 22. ožujka 1920.), hrvatski političar, bivši komunist, drugi predsjednik Vlade Republike Hrvatske.

Politikom se počeo baviti 1937. godine. Već slijedeće godine postaje omladinskim i sindikalnim rukovoditeljem. Za vrijeme Drugog svjetskog rata (1941. - 1945.) postaje organizacijski sekretar PK SKOJ-a za Hrvatsku. Po ustroju OZN-e 1944. godine upućen je kao glavni zapovjednik u akciju oslobođenja Bjelovara i okolice. 1946. godine Manolić odlazi u Zagreb za načelnika odjela za izvršenje kaznenih sankcija u tadašnjem Sekretarijatu za unutrašnje poslove (između ostalog provodi utamničenje nadbiskupa Alojza Stepinca). 1948. postaje načelnik u Sekretarijatu unutrašnjih poslova NR Hrvatske. U međuvremenu, 1960. diplomira na Pravnom fakultetu u Zagrebu. 1960. godine postaje šef SUP-a (Sekretarijata unutarnjih poslova ) u SFRJ.

1965. godine izabran je u Sabor SR Hrvatske i obnaša funkcije predsjednika organizaciono-političkog odbora, predsjednika zakonodavno-pravne komisije, te člana je Ustavne komisije. 1969. godine izabran je po drugi put u Sabor SR Hrvatske. Nakon Hrvatskog proljeća, postao je disident te upoznaje Tuđmana. 1989. godine rukovodi CK SKH na 20. kongresu, te sudjeluje u donošenju odluke o raspisivanju prvih višestranačkih parlamentarnih izbora.

Jedan je od osnivača HDZ-a na zagrebačkom Jarunu (tzv. "barakaši") 1989. 1990. postaje potpredsjednik Predsjedništva Republike Hrvatske. Početkom 1990-tih drugi je čovjek u novo nastaloj Republici Hrvatskoj, odmah je do Franje Tuđmana, kojemu je bliski suradnik. Od 24. kolovoza 1990. do 17. srpnja 1991. obnašao je dužnost predsjednika Vlade RH, nasljediviši Stipu Mesića na toj dužosti, jer je ovaj bio izabran za hrvatskog člana u Predsjedništvu SFRJ.

Od 1991. bio je šef Ureda za zaštitu ustavnoga poretka (tijelo koje je koordiniralo svim tajnim službama). Od 1993. do 1994. obnašao je dužnost predsjednik Županijskog doma Sabora Republike Hrvatske.

1994. godine sa Stjepanom Mesićem, Degoricijom, Jurićem i drugima, zbog neslaganja oko politike prema BiH, izazi iz HDZ-a. Godine 1995. osnivaju svoju stranku Hrvatskih nezavisnih demokrat (HND), čiji predsjednik postaje slijedeće godine.

Danas je u mirovini i ne bavi se više aktivno politikom. Počasni je predsjednik HND-a.

## [uredi] Vanjske poveznice

- Sastav Manolićeve vlade na www.vlada.hr

Dobavljeno iz "http://hr.wikipedia.org../../../j/o/s/Josip_Manoli%C4%87_ceb9.html"

Kategorije: Suvremeni hrvatski političari | Hrvatska vlada

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English